DA lê klagtes teen “verregses” oor “rassehaat protesaksie”Foto: www.boerevryheid.co.za Die DA se leier in Mpumalanga, Anthony Benadie, sê die groepe is: Die Boere-Afrikaner Volksraad, Volksraad Verkiesings Kommissie (VVK), Die Verkenners, Republikeinse Vrouebeweging, Kommandokorps, Herstigte Nasionale Party (HNP) en die AWB. Van die plakkate wat glo tydens die protesaksie vertoon is sluit in: “Swart lafaards – los ons vroue en kinders uit”, “Diefstal, verkragting, moord: Ons is klaar met swart Suid-Afrika” en “Barbare los ons kinders uit.” Benadie sê die “opruiende slagspreuke” is teen die beginsel van “geen persoon mag onbillik teen ŉ ander persoon diskrimineer op grond van ras nie”. Hy sê tragiese voorvalle soos die moord op Botes en sy dagmoeder mag nie deur “roekelose verregse groepe” as ŉ instrument gebruik word om hul “haatdraende en diskriminerende ideologieë” te bevorder nie.